La Sortie de l’usine Lumière à Lyon

miniatyr
 La Sortie de l'usine Lumière à Lyon  (norsk oversettelse: Arbeiderne forlater Lumières fabrikk i Lyon) er en kort svarthvit fransk dokumentarstumfilm fra  regissert og produsert av Louis Lumière. Den omtales ofte som verdens aller første «ordentlige» film med levende bilder. 

 Handling 
Filmen består av en enkel scene hvor arbeiderne – for det meste kvinner – forlater Lumière-fabrikken, tilsynelatende akkurat ferdige med dagens arbeid. Fabrikken er en stor bygning på adressen 25 rue St. Victor, Montplaisir, i utkanten av Lyon.

 Tre ulike versjoner 
Tre forskjellige versjoner av filmen eksisterer. Det er flere forskjeller mellom disse, for eksempel er klesstilen forskjellig og viser at de ble filmet i forskjellige årstider. De blir ofte referert til som «en hest», «to hester», og «ingen hest» versjoner, med referanse til en vogn trukket av hest som vises i de 2 første versjonene (trukket av en hest i originale versjonen og to hester i den første nyinnspillingen).

 Produksjon 
Denne 46-sekunders filmen ble filmet i Lyon, Frankrike, av Louis Lumière. Den ble filmet med Cinématographe, et alt-i-et kamera, som også tjente som filmprosjektør og fremkaller. Denne filmen ble vist  på Grand Café på Boulevard des Capucines i Paris, sammen med ni andre kortfilmer i .

Som med alle tidlige Lumière-filmer, ble denne filmen laget i et 35 mm format med et sideforhold på 1.33:1 og med 16 bilder per sekund. Filmen består av 17 meter film, med totalt 800 bilder. Avspilt med 16 bilder per sekund varer filmen totalt i 46 sekunder.Chardère (1985), s.71,81,107,109.

 Nåværende status 
På grunn av sin alder er denne kortfilmen ikke beskyttet av opphavsrettigheter, og den finnes nå fritt tilgjengelig på Internet. Den har også vært inkludert i flere filmhistoriske antologier og dokumentarer, inkludert Landmarks of Early Film volume 1 og The Movies Begin – A Treasury of Early Cinema, 1894–1913.

 Alternative titler 
Filmen har også blitt kjent under et stort antall alternative titler i Frankrike og USA siden den ble laget , blant annet: 

 La Sortie des Usines Lumière à Lyon-Montplaisir
 Sortie de l’Usine Lumière
 La Sortie des Usines,
 Les ouvriers et ouvrières sortant de l’Usine Lumière
 Employees Leaving the Lumière Factory
 Leaving the Factory
 Workers Leaving the Lumière Factory
 Lunch Hour at the Lumière Factory
 Dinner Hour at the Factory Gate of M. Lumière at Lyon
 Exiting the Factory
 La Sortie des ouvriers de l'usine Lumière

 Referanser 

 Kilder 
 Chardère, B.; Borgé, G. and M. (1985). Les Lumière, Paris: Bibliothèque des Arts. ISBN 2-85047-068-6 (Språk: Fransk)

 Eksterne lenker 

 En tidligere versjon (med meget lav oppløsning) fra Institut Lumière.

Kategori:Kortfilm-dokumentarer fra 1890-årene
Kategori:Franske stum-kortfilmer
Kategori:Sort-hvitt-filmer
Kategori:Franske stum-dokumentarfilmer